ananddey/assamese-wiki-corpus huggingface dataset:
কেটুপাত

কেটুপাত (ইণ্ডোনেছীয় আৰু মালয় ভাষাত), কূপাট (জাভানীজ আৰু ছুডানীজ ভাষাত) বা টিপাট (বালিনীজ ভাষাত) এৰিকেচিয়া বা খেজুৰ গছৰ পাতেৰে বোৱা হীৰাৰ আকৃতিৰ টোপোলাত মেৰিওৱা এবিধ জাভানীজ চাউলৰ পিঠা। কেটুপাতৰ উৎপত্তিস্থল ইণ্ডোনেছিয়া যদিও ব্ৰুনেই, মালয়েছিয়া, ছিংগাপুৰ আৰু দক্ষিণ থাইলেণ্ডতো ইয়াক পোৱা যায়। ইয়াক সাধাৰণতে "টোপোলা চাউল" বুলি বৰ্ণোৱা হয় যদিও লংটং আৰু বকচাং আদি এনেধৰণৰ আন ব্যঞ্জনো আছে।

খাবৰ সময়ত কেটুপাত কাটি পাতৰ টোপোলাটো আঁ‌তৰোৱা হয়। ভিতৰৰ চাউলৰ পিঠাটো টুকুৰা-টুকুৰকৈ কাটি সাধাৰণ ভাতৰ সলনি মূল খাদ্য হিচাপে পৰিৱেশন কৰা হয়। ইয়াক সাধাৰণতে ৰেনডাং, অপৰ আয়াম, ছয়ুৰ লাবু, বা ছম্বল গৰেং হাটি আদি ব্যঞ্জনৰ সৈতে, বা ছটায় (কুকুৰা, গৰু বা ভেঁ‌ড়াৰ ব্যঞ্জনবিশেষ) বা গাডো-গাডো (বাদামৰ চচৰ সৈতে মিহলি পাচলি) আদিৰ সৈতে পৰিৱেশন কৰা হয়। কেটুপাত ছয়ুৰ (টফু আৰু সিজোৱা কণীৰ সৈতে কেটুপাত) আৰু কূপাট টাহু (বাদমৰ চচত কেটুপাত আৰু টফু) আদি ব্যঞ্জনত কেটুপাত মুখ্য উপকৰণ।

কেটুপাত সৈতে ধানৰ খেতি কৰা অন্যান্য অষ্ট্ৰোনেছিয়ান সংস্কৃতিৰ খাদ্যৰো সাদৃশ্য দেখা যায়। উদাহৰণস্বৰূপে, ফিলিপাইনছৰ পুছো বা পাটুপাতৰ সৈতে ইয়াৰ মিল আছে। অৱশ্যে পাটুপাতৰ আকাৰ হীৰাৰ আকৃতিৰ বুলি কোনো ধৰা-বন্ধা নিয়ম নাই আৰু পৰম্পৰাগতভাৱে ইয়াৰ টোপোলাটো তৰা বা জন্তু আদিৰ আকাৰত গুঁ‌ঠা হয়। ইয়াৰ অক্টাহেড্ৰন আকাৰৰ কাটুপাত নামৰ এবিধ প্ৰকাৰ প্ৰাক-ঔপনিৱেশিক কালৰ মেৰিয়ানা দ্বীপৰ গুৱাম অঞ্চলত পোৱা গৈছিল। পৰৱৰ্তী সময়ত স্পেনিছসকলে অনা গোমধানৰ খেতিয়ে ধানখেতিৰ স্থান লয় আৰু কেটুপাতৰ ব্যৱহাৰ নোহোৱা হয়।

সাংস্কৃতিক ঐতিহ্য

ইণ্ডোনেছিয়াৰ বিভিন্ন স্থানত লেবাৰান কেটুপাত নামৰ এক লোকাচাৰ অনুষ্ঠিত হয়। এই অনুষ্ঠান ইদ-উল-ফিটৰৰ অতিৰিক্ত ৬ দিনৰ উপবাসৰ পিছত পালন কৰা হয়।

তথ্য সংগ্ৰহ

শ্ৰেণী:খাদ্য
অঞ্জলি কিস্কু

অঞ্জলি কিস্কু চাঁওতালি ভাষাত সাহিত্য চৰ্চা কৰা এগৰাকী ভাৰতীয় সাহিত্যিক। ২০২০ চনত তেওঁৰ কবিতা পুথি আঞ্জলেৰ বাবে সাহিত্য অকাডেমিৰ যুৱপুৰস্কাৰ বঁটা লাভ কৰিছিল।

প্ৰাৰম্ভিক জীৱন আৰু শিক্ষা

১৯৯২ চনৰ ১৪ জুলাইত তেওঁ জন্মগ্ৰহণ কৰিছিল। তেখেতে বাংকুৰাৰ এম পি পাঞ্চল গাৰ্লছ হাইস্কুলৰ পৰা প্ৰাথমিক শিক্ষা গ্ৰহণ কৰি পশ্চিম বংগৰ নেতাজী মহাবিদ্যালয় আৰামবাগ হুগলীৰ পৰা চাঁওতালিত স্নাতক ডিগ্ৰী আৰু বিশ্ব ভাৰতী বিশ্ববিদ্যালয়ৰ পৰা চাঁওতালিত স্নাতকোত্তৰ ডিগ্ৰী লাভ কৰিছিল। ইয়াৰ পিছত ২০১৭ চনত বিশ্ববিদ্যালয় অনুদান আয়োগে (ভাৰত) অনুষ্ঠিত নেট পৰীক্ষাত উত্তীৰ্ণ হৈছিল।

কৰ্মজীৱন

বৰ্তমান তেওঁ পশ্চিমবংগৰ বাংকুৰাৰ ভৰাস্থিত স্বামী ডিডিকে মহাবিদ্যালয়ত অধ্যাপিকা হিচাপে কৰ্মৰত।

কৰ্মসমূহ

আঞ্জলে ২০১৮ (কবিতা পুথি), মিড বিটা (২০২০ চনত প্ৰকাশিত কবিতা পুথি), ইপিল (গল্প সংকলন)কে ধৰি কেইবাখনো গ্ৰন্থ ৰচনা কৰিছে। তেখেতৰ ৰচনাসমূহ চিলি, সৰ, উমুল, ভবানা আদি বিভিন্ন সাহিত্য আলোচনীতো প্ৰকাশ পাইছে। বৰ্তমান তেওঁ নিখিল ভাৰতীয় চাঁওতালি লেখক সন্থাৰ কাৰ্যনিৰ্বাহক সমিতিৰ সদস্য।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সাহিত্য অকাডেমি যুৱ পুৰস্কাৰ বিজয়ী
শ্ৰেণী:চাঁওতালি ব্যক্তি
শ্ৰেণী:চাঁওতালি লেখিকা
শ্ৰেণী:ভাৰতীয় নাৰী
কমলেশ্বৰ বৰা

কমলেশ্বৰ বৰা অসমৰ এগৰাকী শিক্ষাবিদ, অৱসৰপ্ৰাপ্ত প্ৰশাসনিক সেৱাৰ বিষয়া আৰু সমাজসেৱক আছিল। তেওঁ কামৰূপ জিলাৰ উপায়ুক্ত, শিক্ষা বিভাগৰ আয়ুক্ত সচিব আৰু ডিব্ৰুগড় বিশ্ববিদ্যালয়ৰ উপাচাৰ্য হিচাপে কাৰ্যনিৰ্বাহ কৰিছিল ।

জন্ম আৰু শিক্ষাজীৱন

কমলেশ্বৰ বৰাৰ জন্ম হৈছিল ১৯২৭ চনৰ ৩ অক্টোবৰত নগাঁৱৰ ফৌজদাৰীপট্টিত । নগাঁৱৰ চৰকাৰী বালক উচ্চ মাধ্যমিক বিদ্যালয়ত স্কুলীয়া শিক্ষা গ্ৰহণ কৰাৰ পিছত বৰাই ১৯৪৪ চনত নগাঁও চৰকাৰী উচ্চতৰ মাধ্যমিক বিদ্যালয়ৰ পৰা কলিকতা বিশ্ববিদ্যালয়ৰ অধীনত প্ৰৱেশিকা পৰীক্ষাত প্ৰথম বিভাগত উত্তীৰ্ণ হয়। ইয়াৰ পিছত তেওঁ ১৯৪৬ চনত নগাঁও মহাবিদ্যালয়ৰ পৰাই আই.এ. পৰীক্ষাত উত্তীৰ্ণ হৈ ১৯৪৮ চনত কটন কলেজত ভৰ্তি হয়। ১৯৪৮ চনত গুৱাহাটী বিশ্ববিদ্যালয়ৰ ঐতিহাসিক প্ৰথম বৰ্ষৰ ছাত্ৰ হিচাপে স্নাতক ডিগ্ৰী লাভ কৰে। ১৯৫০ চনত তেওঁ গুৱাহাটী বিশ্ববিদ্যালয়ৰ পৰাই ইতিহাস বিষয়ত স্নাতকোত্তৰ ডিগ্ৰী লাভ কৰে। ছাত্ৰ অৱস্থাত তেওঁ এগৰাকী সুদক্ষ ফুটবল খেলুৱৈ হোৱাৰ লগতে ক্ৰিকেট খেলুৱৈ হিচাপে একাধিকবাৰ ৰাজ্যৰ বাহিৰত কটন মহাবিদ্যালয় আৰু গুৱাহাটী বিশ্ববদ্যালয়ক প্ৰতিনিধিত্ব কৰিছিল।

কৰ্মজীৱন

১৯৫০ চনত গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰাৰ পিছত কমলেশ্বৰ বৰাই গোলাঘাটৰ দেৱৰাজ ৰয় মহাবিদ্যালয়ত শিক্ষক হিচাপে যোগদান কৰে যদিও ১৯৫৩ চনত অসম প্ৰশাসনিক সেৱালৈ নিৰ্বাচিত হৈ ১৯৫৪ চনৰ জুলাইত প্ৰশাসনিক বিষয়া হিচাপে যোগদান কৰে। পিছলৈ তেওঁ ভাৰতীয় প্ৰশাসনিক সেৱালৈ মনোনীত হৈ কামৰূপ জিলাৰ উপায়ুক্ত হিচাপে কাৰ্যনিৰ্বাহ কৰিছিল। ১৯৮৭ চনত তেওঁ শিক্ষা বিভাগৰ আয়ুক্ত সচিব পদৰ পৰা অৱসৰ গ্ৰহণ কৰে। ইয়াৰ পিছতে তেওঁ ডিব্ৰুগড় বিশ্ববিদ্যালয়ৰ উপাচাৰ্য হিচাপে ১৯৮৭ চনত যোগ দি ১৯৯২ চনলৈকে কাৰ্যনিৰ্বাহ কৰে। উপাচাৰ্যৰ পদৰ পৰা অৱসৰ গ্ৰহণৰ পিছত বৰা অসম লোকসেৱা আয়োগৰ সদস্য হিচাপে নিৰ্বাচিত হয়। ১৯৯৯ চনৰ পৰা ২০০২ চনলৈ বৰা বিশ্ববিদ্যালয় অনুদান আয়োগৰ সদস্য হিচাপে মনোনীত হৈছিল।

কমলেশ্বৰ বৰাই একাধিকবাৰ অসম পেঞ্চনাৰ সন্থাৰ সভাপতি পদত কাৰ্যনিৰ্বাহ কৰাৰ লগতে মৃত্যু পৰ্যন্ত অসম জ্যেষ্ঠ নাগৰিক সন্মিলনৰ সভাপতি হৈ আছিল। এগৰাকী সমাজহিতৈষী সুবক্তা হিচাপে পৰিচিত বৰাৰ অসমীয়াৰ লগতে ইংৰাজী আৰু বাংলা ভাষাতো দখল আছিল।

মৃত্যু

২০১৩ চনৰ জানুৱাৰীত কমলেশ্বৰ বৰাৰ উচ্চ ৰক্তচাপজনিত কাৰণত মগজুৰ ষ্ট্ৰ'ক হোৱাৰ পিছত তেওঁৰ স্বাস্থ্যৰ দ্ৰুত অৱনতি ঘটিছিল। একে বছৰৰে ৫ নৱেম্বৰৰ পুৱা বৰা হৃদৰোগত আক্ৰান্ত হৈ গুৱাহাটীৰ জি আন আৰ চি হস্পিটেলত মৃত্যুবৰণ কৰে। মৃত্যুৰ সময়ত তেওঁ পত্নী, দুই পুত্ৰ আৰু এগৰাকী কন্যাক এৰি গৈছে।

তথ্যসূত্ৰ

দৈনিক জনমভূমি, ৬ নৱেম্বৰ ২০১৩
আজিৰ দৈনিক বাতৰি , ৬ নৱেম্বৰ ২০১৩

শ্ৰেণী:অসমীয়া শিক্ষাবিদ
শ্ৰেণী:প্ৰশাসনিক বিষয়া
ড্ৰিম অফ দা ৰেড চেম্বাৰ

ড্ৰিম অফ দা ৰেড চেম্বাৰ (হংলৌ মংগ) বা দা ষ্ট’ৰী অফ দা ষ্টোন (শিতু জি) হৈছে ১৮ শতিকাৰ মাজভাগত কাও জুয়েকিনৰ দ্বাৰা ৰচিত এখন উপন্যাস। চীনা সাহিত্যৰ চাৰিখন প্ৰধান ধ্ৰুপদী উপন্যাসৰ ভিতৰত অন্যতম এই উপন্যাসখন ১৮ শতিকাৰ চীনৰ বিশ্বদৃষ্টিভংগী, নান্দনিকতা, জীৱনশৈলী আৰু সামাজিক সম্পৰ্কৰ মানসিক বিশদ বিৱৰণ আৰু পৰ্যবেক্ষণৰ বাবে বিখ্যাত।

ভাষা

উপন্যাসখন ধ্ৰুপদী চীনাৰ পৰিৱৰ্তে স্থানীয় ভাষাত ৰচনা কৰা হৈছে। কাও জুৱেকিনে চীনা কবিতা আৰু ধ্ৰুপদী চীনা ভাষাত ভালদৰে পৰিচিত আছিল, তেওঁ অৰ্ধ-ৱেনিয়ান শৈলীত ট্ৰেক্ট লিখিছিল, আনহাতে উপন্যাসখনৰ সংলাপ বেইজিং মেণ্ডেৰিন উপভাষাত লিখা হৈছে, যিটো আধুনিক কথিত চীনা ভাষাৰ ভিত্তি হ'ব লাগিছিল। ২০ শতিকাৰ আৰম্ভণিতে অভিধানকাৰসকলে নতুন মানক ভাষাৰ শব্দভাণ্ডাৰ প্ৰতিষ্ঠা কৰিবলৈ পাঠ্য ব্যৱহাৰ কৰিছিল আৰু সংস্কাৰকসকলে লিখিত স্থানীয়ভাষাৰ প্ৰচাৰৰ বাবে উপন্যাসখন ব্যৱহাৰ কৰিছিল।

তথ্যসূত্ৰ

শ্ৰেণী:সাহিত্য
যাত্ৰা শুৰু

যত্ৰা শুৰু হৈছে ভূমি বেণ্ডৰ প্ৰথম এলবাম। ইয়াত মুঠ ১০টা গীত আছে। পিছলৈ এই বেণ্ডটোৱে পশ্চিমবংগত যথেষ্ট খ্যাতি অৰ্জন কৰে। ইয়াৰ উপৰিও পশ্চিম বংগৰ বেষ্ট চেলাৰ এলবামৰ ভিতৰত ইয়াক বিবেচিত কৰা হয়।

গান বিলাক

পঁচা কাকা
দিলদৰিয়া ৰে
বাৰান্দায় ৰোদ্দুৰ
কাম সাৰসে
মধুৰ মধুৰ চাউনি
ৰঙ্গিলা ৰে
কান্দে শুধু মন
মনে আৰ নাইৰে
দুষ্টু হাওয়া
চোখেৰ দেশে

ভূমি বেণ্ড

ভূমি হৈছে কলকাতাস্থিত এটি সংগীত দল। ২০০৬ চনৰ জুলাই মাহত তেওঁলোকে ৰাষ্ট্ৰসংঘত কণ্ঠদান কৰা প্ৰথম ভাৰতীয় বেণ্ড হিচাপে পৰিগণিত হয়।

তথ্যসূত্ৰ

শ্ৰেণী:লোকগীত
ৰাজনৈতিক মনোবিজ্ঞান

ৰাজনৈতিক মনোবিজ্ঞান হৈছে এক আন্তঃশাখা শৈক্ষিক ক্ষেত্ৰ; যিয়ে মানসিক দৃষ্টিকোণৰ পৰা ৰাজনীতি, ৰাজনীতিবিদ, ৰাজনৈতিক আচৰণ আৰু সামাজিক-ৰাজনৈতিক দৃষ্টিভংগী ব্যৱহাৰ কৰি মানসিক প্ৰক্ৰিয়াসমূহ বুজিবলৈ প্ৰয়াস কৰে।ৰাজনীতি আৰু মনোবিজ্ঞানৰ মাজৰ সম্পৰ্কক দ্বিমুখী বুলি গণ্য কৰা হয়, মনোবিজ্ঞানক ৰাজনীতি বুজিবলৈ লেন্স হিচাপে ব্যৱহাৰ কৰা হয় আৰু ৰাজনীতিক মনোবিজ্ঞান বুজিবলৈ লেন্স হিচাপে ব্যৱহাৰ কৰা হয়। আন্তঃশাখা ক্ষেত্ৰ হিচাপে ৰাজনৈতিক মনোবিজ্ঞানে বহুতো শাখাৰ পৰা ধাৰ লয়, য'ত আছে: নৃতত্ত্ব, অৰ্থনীতি, ইতিহাস, আন্তঃৰাষ্ট্ৰীয় সম্পৰ্ক, সাংবাদিকতা, সংবাদ মাধ্যম, দৰ্শন, ৰাজনীতি বিজ্ঞান, মনোবিজ্ঞান, আৰু সমাজবিজ্ঞান।

ৰাজনৈতিক মনোবিজ্ঞানৰ লক্ষ্য হৈছে ব্যক্তি আৰু প্ৰসংগসমূহৰ মাজৰ আন্তঃনিৰ্ভৰশীল সম্পৰ্কসমূহ বুজি পোৱা যিবোৰ বিশ্বাস, প্ৰেৰণা, উপলব্ধি, জ্ঞান, তথ্য প্ৰক্ৰিয়াকৰণ, শিক্ষণ কৌশল, সামাজিকৰণ আৰু মনোভাৱ গঠনৰ দ্বাৰা প্ৰভাৱিত। ৰাজনৈতিক মানসিক তত্ত্ব আৰু দৃষ্টিভংগী বহু প্ৰসংগত প্ৰয়োগ কৰা হৈছে যেনে: নেতৃত্বৰ ভূমিকা; ঘৰুৱা আৰু বৈদেশিক নীতি নিৰ্ধাৰণ; জাতিগত হিংসা, যুদ্ধ আৰু গণহত্যাৰ আচৰণ; গোটৰ গতিশীলতা আৰু সংঘাত; বৰ্ণবাদী আচৰণ; ভোটদানৰ মনোভাৱ আৰু প্ৰেৰণা; ভোটদান আৰু সংবাদ মাধ্যমৰ ভূমিকা; জাতীয়তাবাদ; আৰু ৰাজনৈতিক উগ্ৰবাদ৷ মূলতঃ ৰাজনৈতিক মনোবিজ্ঞানীসকলে জ্ঞানমূলক আৰু সামাজিক ব্যাখ্যা ব্যৱহাৰ কৰি ৰাজনৈতিক আচৰণৰ ভেটি, গতিশীলতা আৰু ফলাফল অধ্যয়ন কৰে।

ইতিহাস আৰু প্ৰাৰম্ভিক পৰ্যায়ৰ প্ৰভাৱ

ফ্ৰান্স

ৰাজনৈতিক মনোবিজ্ঞানৰ উৎপত্তি ফ্ৰান্সৰ পশ্চিম ইউৰোপৰ পৰা হৈছিল, য'ত ই নতুন শাখা আৰু আৰ্হিৰ উত্থানৰ লগতে বিভিন্ন দেশৰ নিখুঁত সামাজিক আৰু ৰাজনৈতিক প্ৰেক্ষাপটৰ সৈতেও ওতঃপ্ৰোতভাৱে জড়িত আছিল।পেৰিছ কমিউনৰ উত্থানে (১৮৭১) আলোড়িত কৰা ফ্ৰাংকো-প্ৰুছিয়ান যুদ্ধ আৰু সমাজবাদী বিপ্লৱৰ সময়ত এই শাখা ৰাজনৈতিক মনোবিজ্ঞান আনুষ্ঠানিকভাৱে প্ৰৱৰ্তন কৰা হৈছিল। ৰাজনৈতিক মনোবিজ্ঞান শব্দটো প্ৰথমে নৃতাত্ত্বিক এডলফ বেষ্টিয়ানে তেওঁৰ গ্ৰন্থ Man in History (1860)ত প্ৰৱৰ্তন কৰিছিল। ইক’ল লিব্ৰে ডি চাইন্সেছ পলিটিক্সৰ প্ৰতিষ্ঠাপক দাৰ্শনিক হিপ’লাইট টেইনে (১৮২৮–১৮৯৩) বাষ্টিয়ানৰ তত্ত্বসমূহ তেওঁৰ গ্ৰন্থ দ্য অৰিজিনছ অৱ কণ্টেম্পৰৰী ফ্ৰান্স (১৮৭৫–১৮৯৩)ত, তৃতীয় গণৰাজ্যৰ প্ৰতিষ্ঠা আৰু বিকাশৰ ধাৰণাসমূহৰ ক্ষেত্ৰত প্ৰয়োগ কৰিছিল।

ইটালী

ইফালে ইটালীত ৰিছৰ্জিমেণ্টে (১৮৭০) বিভিন্ন সামাজিক সংস্কাৰ আৰু ভোটাধিকাৰৰ বাবে প্ৰভাৱিত কৰিছিল। এই সময়ছোৱাত সামাজিক শ্ৰেণীৰ বৃহৎ বিভাজনৰ ফলত অধিবক্তা গেইটানো মস্কাই (১৮৫৮–১৯১৪) তেওঁৰ গ্ৰন্থ The Ruling Class: Elements of Political Science (১৮৯৬) প্ৰকাশ কৰে, য’ত সকলো সমাজৰ শাসক আৰু শাসিত শ্ৰেণীৰ উপস্থিতিৰ তত্ত্ব প্ৰকাশ কৰা হয়। মস্কাৰ ধাৰণাসমূহৰ পৰা অনুপ্ৰাণিত হৈ ভিলফ্ৰেডো পাৰেটোৱে (১৮২৮–১৯২৩) শ্ৰেণী আৰু সামাজিক ব্যৱস্থাৰ ভূমিকাৰ ওপৰত তত্ত্ব আগবঢ়াই ৰাজনৈতিক মনোবিজ্ঞানৰ শাখাত দ্য ৰাইজ এণ্ড ফ’ল অৱ দ্য এলিটছ্ (১৯০১) আৰু দ্য ছ’চিয়েলিষ্ট চিষ্টেমৰে (১৯০২–১৯০৩) অৰিহণা যোগায়। তেওঁৰ গ্ৰন্থ দ্য মাইণ্ড এণ্ড ছ'চাইটি (১৯১৬)ত সমাজবিজ্ঞানৰ এখন গ্ৰন্থ আগবঢ়োৱা হৈছে।

তথ্যসূত্ৰ

শ্ৰেণী:মনোবিজ্ঞান
বিৰাধ

বিৰাধ হৈছে ৰামায়ণৰ অৰণ্য কাণ্ডৰ এক সৰু চৰিত্ৰ। তেওঁ দণ্ডকাৰণ্যত বাস কৰা এক ৰাক্ষস যিয়ে এটা খণ্ডত সীতাক অপহৰণ কৰে। তেওঁক তামিল ভাষাত বিৰাটন, থাইলেণ্ডত ফিৰাপ আৰু মালয় দেশত পূৰ্বেইটা নামেৰে জনা যায়। ৰাম আৰু লক্ষ্মণে ৰাক্ষসটোৰ সৈতে যুঁজ দিবলৈ আৰম্ভ কৰে। কিন্তু তেওঁলোকে ইয়াক বহুসংখ্যক কাঁ‌ড় মৰা স্বত্বেও কাঁ‌ড়বোৰ পোনপটীয়াকৈ তেওঁৰ দেহৰ মাজেৰে পাৰ হৈ যায় আৰু তেওঁ অক্ষত হৈয়েই থাকে (অৰণ্যকাণ্ড, সৰ্গ ৩)। বিৰাধে কয় যে তেওঁৰ ওপৰত ব্ৰহ্মাৰ এটা বৰ আছে যিয়ে তেওঁক যিকোনো অস্ত্ৰৰ প্ৰতি অজেয় কৰি তোলে। সেয়েহে ৰাম-লক্ষ্মণে প্ৰথমে ৰাক্ষসটোৰ দুই হাত ভঙাৰ পিছত তেওঁক জীৱন্তে সমাধিস্থ কৰে। যেতিয়া বিৰাধৰ দুই হাত ভাঙি যায়, তেতিয়া তেওঁ ৰাম-লক্ষ্মণক তেওঁক মুক্তি দিয়াৰ বাবে প্ৰশংসা কৰিবলৈ আৰম্ভ কৰে। তেওঁ আগৰ জীৱনত টুম্বুৰু নামৰ এক দৈৱিক জীৱ আছিল। কুবেৰে তেওঁক ৰামে হত্যা নকৰালৈকে এক ভয়ংকৰ ৰাক্ষস হিচাপে জীয়াই থাকিবলৈ অভিশাপ দিছিল। ৰাম-লক্ষ্মণে তেওঁক সমাধিস্থ কৰে আৰু তেওঁ মুক্তিলাভ কৰি তেওঁৰ পূৰ্বৰ দৈৱিক স্থানলৈ ঘূৰি যায়।

তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
বিধানসভাৰ সদস্য (ভাৰত)

বিধানসভাৰ সদস্য বা বিধায়ক (ইংৰাজী: Member of the Legislative Assembly বা চমুৱাই MLA) হ'ল ভাৰতৰ ৰাজ্যিক পৰ্যায়ৰ ব্যৱস্থাপক সভা বা বিধানসভাৰ এজন প্ৰতিনিধি। ভাৰতৰ প্ৰতিখন ৰাজ্যৰে এখনকৈ বিধানসভা আছে। কেন্দ্ৰীয় শাসিত অঞ্চলসমূহৰ ভিতৰত দিল্লী, পুডুচেৰী আৰু জম্মু আৰু কাশ্মীৰৰ নিজা বিধানসভা আছে। সংশ্লিষ্ট অঞ্চলসমূহৰ যোগ্য ভোটাৰসকলে প্ৰত্যক্ষ ভোটদান প্ৰক্ৰিয়াৰ জৰিয়তে নিজ নিজ সমষ্টিৰ বাবে একোজনকৈ বিধানসভাৰ সদস্য নিৰ্বাচিত কৰে।

যোগ্যতা

ভাৰতীয় সংবিধান অনুসৰি এজন ব্যক্তি বিধানসভাৰ সদস্য হোৱাৰ বাবে নিম্নলিখিত অৰ্হতাসমূহ থকাটো আৱশ্যক:
তেওঁ ভাৰতৰ নাগৰিক হ’ব লাগিব।
বিধানসভাৰ সদস্য পদৰ বাবে তেওঁৰ বয়স নূন্যতম ২৫ বছৰ হ’ব লাগিব।
তেওঁ দেশৰ যিকোনো এটা বিধানসভা সমষ্টিৰ পঞ্জীভুক্ত ভোটাৰ হ’ব লাগিব।
তেওঁ ভাৰত চৰকাৰ বা কোনো ৰাজ্য চৰকাৰৰ অধীনত কোনো লাভজনক পদত অধিষ্ঠিত থাকিব নোৱাৰিব।
তেওঁ মানসিকভাৱে সুস্থ হ’ব লাগিব আৰু দেউলীয়া হ’ব নোৱাৰিব।

নিৰ্বাচন আৰু কাৰ্যকাল

প্ৰতিটো বিধানসভা সমষ্টিৰ প্ৰাপ্তবয়স্ক ভোটাৰসকলৰ পঞ্জীভুক্ত ভোটৰ ভিত্তিত সৰ্বাধিক ভোট লাভ কৰা প্ৰাৰ্থীজনক বিধায়ক হিচাপে নিৰ্বাচিত কৰা হয়। ইয়াক 'প্ৰথম-পাষ্ট-দ্য-প’ষ্ট' (First-past-the-post) ব্যৱস্থা বুলি জনা যায়।

এজন বিধানসভাৰ সদস্যৰ স্বাভাৱিক কাৰ্যকাল হৈছে ৫ বছৰ। অৱশ্যে, জৰুৰীকালীন অৱস্থাত এই কাৰ্যকাল বৃদ্ধি কৰিব পাৰি। আনহাতে, মুখ্যমন্ত্ৰীৰ পৰামৰ্শ মৰ্মে ৰাজ্যৰ ৰাজ্যপালৰ দ্বাৰা ৫ বছৰ সম্পূৰ্ণ হোৱাৰ পূৰ্বেও বিধানসভা ভংগ কৰি দিলে বিধায়কজনৰ কাৰ্যকাল সমাপ্ত হয়।

ক্ষমতা আৰু কাৰ্যাৱলী

বিধানসভাৰ সদস্যসকলৰ মূল কাৰ্যাৱলীক প্ৰধানকৈ তিনিটা ভাগত ভগাব পাৰি:
আইন প্ৰণয়ন: ৰাজ্যিক তালিকা (State List) আৰু সমৱৰ্তী তালিকাভুক্ত (Concurrent List) বিষয়সমূহৰ ওপৰত আইন প্ৰণয়ন কৰাটো বিধানসভাৰ সদস্যসকলৰ প্ৰধান কাম।
বিত্তীয় নিয়ন্ত্ৰণ: ৰাজ্য চৰকাৰৰ বাজেট অনুমোদন আৰু কৰ সংগ্ৰহৰ বিষয়সমূহ বিধায়কসকলৰ সন্মতি সাপেক্ষেহে গৃহীত হয়।
কাৰ্যপালিকাৰ ওপৰত নিয়ন্ত্ৰণ: বিধায়কসকলে সদনৰ মজিয়াত প্ৰশ্ন উত্থাপন, অবিশ্বাসী প্ৰস্তাৱ আদিৰ জৰিয়তে মুখ্যমন্ত্ৰী আৰু মন্ত্ৰী পৰিষদক উত্তৰদায়ী কৰে।

দৰমহা আৰু ভাট্টা

প্ৰতিখন ৰাজ্যৰ বিধানসভাই নিজাকৈ আইন প্ৰণয়ন কৰি তেওঁলোকৰ বিধায়কসকলৰ দৰমহা, ভাট্টা আৰু পেঞ্চন আদি নিৰ্ধাৰণ কৰে। সেইবাবে ভাৰতৰ বিভিন্ন ৰাজ্যৰ বিধানসভাৰ সদস্যসকলৰ দৰমহাৰ পৰিমাণ ভিন ভিন হোৱা দেখা যায়।

লগতে চাওক

ভাৰতৰ নিৰ্বাচন আয়োগ
অসম বিধানসভা

তথ্যসূত্ৰ

শ্ৰেণী:ভাৰতৰ ৰাজনীতি
শ্ৰেণী:বিধানসভাৰ সদস্য
ফুটবল

ফুটবল এবিধ বহিঃক্ৰীড়া। ফুটবলৰ আন এটা নাম "চ'কাৰ" (soccer)। বৰ্তমান এই খেল পৃথিৱীৰ জনপ্ৰিয় খেলসমূহৰ মাজত অন্যতম। ফুটবলত প্ৰত্যক দলত ১১ জনকৈ আৰু তিনিজন অতিৰিক্ত খেলুৱৈ থাকে। ফুটবল নামটোৰ উৎপত্তি হৈছে "ফুট" আৰু "বল" শব্দ দুটাৰ পৰা। অৰ্থাৎ ভৰিৰে খেলা বল। এই খেলৰ আৰম্ভণি চীনত হৈছিল বুলি কোৱা যায়। এই খেলতো বিশ্বত ব্ৰিটিছে জনপ্ৰিয় বনালে। ‌‌

ইতিহাস

১৮৯৩ খ্ৰীষ্টাব্দত ইংলেণ্ডত ফুটবল এছʼচিয়েশ্বন (FC)ৰ জন্ম হয়। ১৮৭১ চনত পোনপ্ৰথমবাৰৰ বাবে ইংলেণ্ডত পেছাদাৰী ফুটবল খেল আৰম্ভ হয়। ১৮৮৮ চনত প্ৰথম প্ৰথম ফুটবল খেল আৰম্ভ হয়। প্ৰথম আন্তৰ্জাতিক খেল হয ইংলেণ্ড আৰু স্কটলেণ্ডৰ মাজত যিখন অমীমাংসিতভাৱে শেষ হয়।

১৯০৪ চনত পৃথিৱীৰ সকলো দেশৰ ফুটবল সংস্থাৰ প্ৰতিনিধি সকলকলৈ আন্তৰ্জাতিক ফুটবল সংস্থা- ফেডাৰেচন অৱ ইণ্টাৰনেচনেল ফুটবল এছʼচিয়েচন(ফিফা) গঠিত হয়। এই সংস্থাই ১৯৩০ চনৰ পৰা এতিয়ালৈকে বিশ্বকাপ আয়োজন কৰি আহিছে। বৰ্তমান সময়লৈকে ব্ৰাজিল দেশে সৰ্বাধিক ৫ বাৰ বিশ্ব চেম্পিয়ন হৈছে।

নিয়ম সমূহ

ফুটবল খেলৰ পথাৰখন আকাৰ আয়তাকাৰ। ইয়াৰ দৈৰ্ঘ্য সৰ্বাধিক ১২০ মিটাৰৰ পৰা কমেও ৯০ মিটাৰ আৰু প্ৰস্থ সৰ্বাধিক ৯০ মিটাৰৰ পৰা ৪৫ মিটাৰ। আন্তৰ্জাতিক প্ৰতিযোগিতামূলক খেলৰ পথাৰৰ দৈৰ্ঘ্য ১০০ মিটাৰৰ পৰা ১১০ মিটাৰ আৰু পথালিকৈ ৬৪ মিটাৰৰ পৰা ৭৫ মিটাৰ হʼব লাগে।

ফুটবল খেল দুটা দলৰ মাজত হয় আৰু প্ৰতিটো দলতেই ১১ জনকৈ খেলুৱৈ থাকে। তেওঁলোকৰ মাজৰ পৰা এজন গʼলৰক্ষক হয়। অৱশ্যে খেলুৱৈসকলক সালসলনি (substitute) কৰিব পাৰি। একোটা পক্ষই সৰ্বাধিক ৬জন খেলুৱৈক মুঠ ১৫ বাৰ সালসলনি কৰিব পাৰিব।

ফুটবল খেলৰ বলটোৰ আকাৰ গোলাকাৰ। খেল আৰম্ভ হোৱাৰ সময়ত বলৰ পৰিধি ৭০ ছেণ্টিমিটাৰৰ পৰা ৭১ ছেণ্টিমিটাৰ আৰু ওজন ৩৯৬ গ্ৰাম পৰা ৪০০ গ্ৰাম হʼব লাগিব। বলৰ ভিতৰত বায়ুৰ চাপ ৬০০ ৰ পৰা ১১০০ গ্ৰাম / ছেণ্টিমিটাৰ হʼব লাগিব। ৰেফাৰীৰ অনুমতি অবিহনে খেল চলি থকা সময়ত বলটো সলনি কৰিব নোৱাৰি।

খেল পৰিচালনা কৰিবৰ বাবে চাৰিজন ৰেফাৰী থাকে। তাৰে ভিতৰত এজন খেলপথাৰত থাকি খেল খনৰ পৰিচালনা কৰে। দুজন লাইনৰ দায়িত্বত থাকে আৰু চতুৰ্থ জনে পথাৰৰ বাহিৰত থাকি খেলৰ পৰিচালনা কৰে।

এখন ফুটবল খেল সাধাৰণতে ৯০ মিনিটত সম্পূৰ্ণ হয়। এই সময়ছোৱাক ৪৫ মিনিটতকৈ দুটা ভাগত ভাগ কৰা হয়। ফুটবল খেলৰ ৪৫ আৰু ৯০ মিনিটৰ অন্তত কেই মিনিটত মান অতিৰিক্তকৈ সংলগ্ন কৰা হয়। কিছুমান বিশেষ ক্ষেত্ৰত খেলখনৰ বিজয়ী দলটোক নিশ্চিত কৰিবলৈ ৩০ মিনিট সংযোগ কৰা হয়। তথাপিও খেলখনৰ একো মীমাংসা নহʼলে অৱশেষত পেনালটি চুটআউট কৰা হয়।

তথ্য সংগ্ৰহ

১.
শ্ৰেণী:পেছাদাৰী ক্ৰীড়া
*
ধ্বনিগত বৰ্ণমালা লিপি

]
ধ্বনিগত বৰ্ণমালা লিপি বা আবুগিদা (/ɑːbʊˈɡiːdə, ˈæb-/ , Ge'ez: አቡጊদা), কেতিয়াবা আলফাচুলাবাৰী, নিউঅ'চুলাবাৰি বা pseudo-আলফাবেট নামেৰে জনাজাত, হৈছে এটা শাখাগত লিখন প্ৰণালী য'ত সংকেতসমূহ একক হিচাপে লিখা হয়; প্ৰতিটো সংকেত হৈছে আখৰৰ ওপৰত আধাৰিত। ই পূৰ্ণ বৰ্ণমালাৰ বিপৰীত, য'ত বৰ্ণৰ স্থিতি সমতুল্য, আৰু এটা আবেজডৰ সৈতে, য'ৰ বৰ্ণৰ চিহ্ন নাই, আংশিক, বা বিকল্প। (অলপ আনুষ্ঠানিকভাৱে, এই তিনি প্ৰকাৰৰ লিপি "বৰ্ণমালা" বুলি কোৱা হয়) । এই শব্দসমূহে ইয়াক syllabary-ৰ সৈতেও তুলনা কৰে, য'ত চিহ্নবোৰক পৃথক স্বৰবৰ্ণ আৰু ব্যঞ্জনবৰ্ণত ভাগ কৰিব নোৱাৰি।

১৯৪৮ চনত জেম্ছ জাৰমেন ফেব্ৰিয়েৰ (নেঅ'ছিলেবাইজম শব্দটো ব্যৱহাৰ কৰি) আৰু ডেভিদ ডাইৰেঞ্জাৰ (ছেমিছুলাবাৰি শব্দটো ব্যৱহাৰ কৰা) আৰু ১৯৫৯ চনত ফ্ৰেড হাউছহ'ল্ডাৰে (পাইড'-আল্ফবেট শব্দটো প্ৰৱৰ্তন কৰিছিল) স্বতন্ত্ৰভাৱে এই ধাৰণাসমূহ প্ৰৱৰ্তন কৰে। ইথিওপিয়ান শব্দ "আবুগিদা"ক ১৯৯০ চনত পিটাৰ টি ডিয়েলছে এই ধাৰণাৰ এক নাম হিচাপে মনোনীত কৰিছিল। ১৯৯২ চনত, ফাবাৰে "segmentally coded syllabically linear phonographic script"ৰ প্ৰস্তাৱ দিয়ে, আৰু ১৯৯২ চনত ব্ৰাইট আলফাচুলাবেৰি শব্দটো ব্যৱহাৰ কৰে, আৰু জ্ঞানদেশিকান আৰু ৰিমঝিম, কাটিজ, আৰু ফাউলাৰে অক্ষৰ বা āksharik শব্দটো ব্যৱহাৰ কৰিছে।

ধনিগত বৰ্ণমালাসমূহত তিব্বত, দক্ষিণ আৰু দক্ষিণ-পূব এছিয়াৰ বিস্তৃত ব্ৰহ্মিক লিপি, Semitic Ethiopic লিপি, আৰু কানাডাৰ অৰিজিনেল শ্লাবিক অন্তৰ্ভুক্ত কৰা হৈছে। syllabaries-ৰ দৰে, লিখনি প্ৰণালীৰ এককবোৰ syllables আৰু consonants উভয়ৰে প্ৰতিনিধিত্বৰ দ্বাৰা গঠিত হ'ব পাৰে। ব্ৰাহ্মিক পৰিয়ালৰ লিপিৰ বাবে, এককবোৰৰ বাবে অক্ষৰ শব্দটো ব্যৱহাৰ কৰা হয়।

ধ্বনিগত বৰ্ণমালা লিপিৰ তালিকা

অল চিকি লিপি
অসমীয়া–বাংলা লিপি
আহোম লিপি
ওড়িয়া লিপি
কৈথী লিপি
গুজৰাটী লিপি
গুপ্ত লিপি
গুৰমুখী লিপি
চাকমা লিপি
চিলেটি লিপি
তামিল লিপি
তেলুগু লিপি
তিব্বতী লিপি
তিৰহুতা লিপি
দেৱনাগৰী লিপি
নেৱা প্ৰচলিত লিপি
ব্ৰাহ্মী লিপি
মীতৈ লিপি
ৰঞ্জনা লিপি
শাৰদা লিপি
সৌৰাষ্ট্ৰ লিপি

তথ্যসূত্ৰ

শ্ৰেণী: লিপি
ক্লডিয়া শ্বেইনবম

ক্লডিয়া শ্বেইনবম পাৰ্ডো (জন্ম ২৪ জুন ১৯৬২) শ্বেইনবমে ২০১৮ চনৰ পৰা ২০২৩ চনলৈ মেক্সিকো চহৰৰ চৰকাৰৰ মুৰব্বী হিচাপে কাৰ্যনিৰ্বাহ কৰিছিল, যি ৰাজ্যৰ ৰাজ্যপালৰ সমতুল্য পদ।
২০০০ চনৰ পৰা ২০০৬ চনলৈকে শ্বেইনবামে চৰকাৰৰ মুৰব্বী হিচাপে কাৰ্যনিৰ্বাহ কৰাৰ সময়ত ভৱিষ্যতৰ ৰাষ্ট্ৰপতি আন্দ্ৰেছ মেনুৱেল লোপেজ ওব্ৰাডৰৰ অধীনত পৰিৱেশ সচিব হিচাপে কাৰ্যনিৰ্বাহ কৰিছিল। ২০১৫ চনৰ পৰা ২০১৭ চনলৈকে ট্লালপান বৰোৰ প্ৰতিনিধি মুৰব্বী হিচাপে কাৰ্যনিৰ্বাহ কৰা শ্বেইনবামে ২০১৮ চনৰ নিৰ্বাচনত চৰকাৰৰ মুৰব্বী নিৰ্বাচিত হৈছিল, য’ত তেওঁ অপৰাধ নিয়ন্ত্ৰণ আৰু জ’নিং আইন বলবৎ কৰাত গুৰুত্ব আৰোপ কৰি এক প্ৰচাৰ চলাইছিল।

পেছাত এগৰাকী বিজ্ঞানী, শ্বেইনবাউমে মেক্সিকোৰ ৰাষ্ট্ৰীয় স্বায়ত্তশাসিত বিশ্ববিদ্যালয়ৰ (ইউএনএএম) পৰা শক্তি অভিযান্ত্ৰিকবিষয়ত পি এইচ ডি ডিগ্ৰী লাভ কৰিছিল। এগৰাকী শিক্ষাবিদ হিচাপে, তেওঁ শক্তি, পৰিৱেশ আৰু বহনক্ষম বিকাশৰ ওপৰত ১০০ তকৈও অধিক প্ৰবন্ধ আৰু দুখন কিতাপ ৰচনা কৰিছে। শ্বেইনবাউমে জলবায়ু পৰিৱৰ্তনৰ ওপৰত আন্তঃচৰকাৰী পেনেলত অৱদান আগবঢ়াইছিল, আৰু ২০১৮ চনত তেওঁ বিবিচিৰ ১০০ গৰাকী মহিলাৰ ভিতৰত এগৰাকী হিচাপে তালিকাভুক্ত হৈছিল।

২০২৩ চনৰ ১২ জুনত শ্বেইনবমে ২০২৪ চনৰ নিৰ্বাচনত মৰেনাৰ ৰাষ্ট্ৰপতি পদৰ মনোনয়ন বিচাৰি মেক্সিকো চহৰৰ চৰকাৰৰ মুৰব্বী পদৰ পৰা পদত্যাগ কৰে। ৬ ছেপ্টেম্বৰত শ্বেইনবামে তেওঁৰ নিকটতম প্ৰতিদ্বন্দ্বী প্ৰাক্তন বৈদেশিক সচিব মাৰ্চেলো এব্ৰাৰ্ডৰ ওপৰত দলৰ মনোনয়ন লাভ কৰে। ২০২৪ চনৰ ২ জুনত শ্বেইনবামে সাধাৰণ নিৰ্বাচনত ভূমিস্খলন কৰি জয়লাভ কৰে। কাৰ্যভাৰ গ্ৰহণ কৰাৰ পিছত ইহুদী পটভূমিৰ পৰা মেক্সিকোৰ প্ৰথমগৰাকী মহিলা ৰাষ্ট্ৰপতি আৰু মেক্সিকোৰ প্ৰথমগৰাকী ৰাষ্ট্ৰপতি হ’ব।

প্ৰাৰম্ভিক জীৱন

ক্লডিয়া শ্বেইনবম পাৰ্ডোৰ জন্ম মেক্সিকো চহৰৰ এটা ধৰ্মনিৰপেক্ষ ইহুদী পৰিয়ালত হৈছিল।

তেওঁৰ পিতৃ-মাতৃ দুয়োজনেই বিজ্ঞানী: তেওঁৰ মাতৃ এনি পাৰ্ডো চেমো মেক্সিকোৰ নেচনেল অটোন'মাছ ইউনিভাৰ্চিটিৰ বিজ্ঞান অনুষদৰ এগৰাকী জীৱবিজ্ঞানী আৰু এমেৰিটাছ অধ্যাপিকা আৰু তেওঁৰ পিতৃ কাৰ্লোছ শ্বেইনবম যোচেলেভিট্জ আছিল এজন ৰাসায়নিক অভিযন্তা।

শিক্ষা

ৰাজনৈতিক জীৱনৰ আৰম্ভণি

ট্লালপানৰ মেয়ৰ

চেপেল ধ্বংস

এনৰিকে ৰেবছামেন স্কুলৰ পতন

মেক্সিকো চহৰৰ চৰকাৰৰ মুৰব্বীৰ বাবে ২০১৮ চনৰ অভিযান

তথ্য সংগ্ৰহ
গিলগামেশৰ মহাকাব্য

গিলগামেশৰ মহাকাব্য এখন মেছ’পটেমিয়াৰ মহাকাব্য। খ্ৰীষ্টপূৰ্ব ২১০০ চনৰ আশে-পাশে ইয়াৰ ৰচনা কৰা হৈছিল। ইয়াক প্ৰায়ে আটাইতকৈ পুৰণি সাহিত্যিক গ্ৰন্থ বুলি গণ্য কৰা হয়।

গিলগামেশৰ কাহিনী প্ৰথমে পাঁচটা চুমেৰিয়ান কবিতাৰে আৰম্ভ হয় যিবোৰ উৰুকৰ ৰজা বিলগামেশ (গিলগামেশৰ চুমেৰিয়ান নাম)ৰ ওপৰত আধাৰিত। পাছলৈ পাঁচটা পৃথক কবিতাৰ আধাৰত এখন মহাকাব্য ৰচনা কৰা হয়। "পুৰণি বেবিলনীয়" সংস্কৰণ নামেৰে জনাজাত এই মহাকাব্যৰ আটাইতকৈ প্ৰাচীন জীৱিত সংস্কৰণ খ্ৰীষ্টপূৰ্ব অষ্টাদশ শতিকাৰ। বৰ্তমান ইয়াৰ কেইখনমান ফলকহে জীয়াই আছে। পৰৱৰ্তী সংস্কৰণ খ্ৰীষ্টপূৰ্ব ত্ৰয়োদশ শতিকাৰ পৰা দশম শতিকাৰ। এই সংস্কৰণৰ ১২টা টেবলেটৰ দুই তৃতীয়াংশ উদ্ধাৰ কৰা হৈছে। খ্ৰীষ্টপূৰ্ব সপ্তম শতিকাত অচূৰ ৰজা আছুৰবানিপালৰ পুথিভঁৰালৰ ধ্বংসাৱশেষত কিছুমান উত্তম প্ৰতিলিপি পোৱা গৈছিল।

সংস্কৃতিৰ ওপৰত গিলগামেশৰ মহাকাব্যৰ প্ৰভাৱ

থিয়ডৰ জিলকোভস্কিয়ে তেওঁৰ গ্ৰন্থ “গিলগামেশ এমং আচ: মডাৰ্ণ এনকাউণ্টাৰচ উইথ দা এন্সিয়েণ্ট এপিক” (২০১১)ত উল্লেখ কৰা ধৰণে গিলগামেশৰ মহাকাব্যই বহু সাহিত্যিক, কলাত্মক আৰু সংগীত সৃষ্টিৰ বাবে প্ৰেৰণা হিচাপে কাম কৰিছে। প্ৰথম বিশ্বযুদ্ধৰ পিছত গিলগামেশৰ মহাকাব্যই উল্লেখযোগ্য পাঠক সংখ্যা লাভ কৰে আৰু দ্বিতীয় বিশ্বযুদ্ধৰ পিছৰে পৰা ইয়াক বিভিন্ন সংবাদ মাধ্যমত উপস্থাপন কৰা হয়।

তথ্যসূত্ৰ

শ্ৰেণী:সাহিত্য
ভৱনাৰায়ণ মন্দিৰ, সৰ্পৱৰম

ভাৰতৰ অন্ধ্ৰপ্ৰদেশৰ কাকিনাড়াৰ পৰা প্ৰায় ৫ কিলোমিটাৰ দূৰত্বত অৱস্থিত সৰ্পৱৰমত অৱস্থিত শ্ৰীভৱনাৰায়ণ স্বামী মন্দিৰ হৈছে ভগৱান বিষ্ণুৰ প্ৰতি উৎসৰ্গিত এক ঐতিহাসিক হিন্দু মন্দিৰ। অন্ধ্ৰ প্ৰদেশৰ ভাৰতীয় প্ৰত্নতাত্ত্বিক জৰীপ (ASI)ৰ দ্বাৰা ৰাজ্যিক সংৰক্ষিত স্মৃতিসৌধৰ ভিতৰত অন্যতম হিচাপে স্বীকৃতি দিয়া এই মন্দিৰটো ধৰ্মীয় তাৎপৰ্য আৰু ঐতিহাসিক শিলালিপিৰ বাবে বিখ্যাত।

ইতিহাস

ভৱনাৰায়ণ মন্দিৰৰ ঐতিহাসিক আৰু স্থাপত্যৰ গুৰুত্ব আছে, যিয়ে শতিকাজুৰি বিভিন্ন বংশৰ অৱদান আৰু পৃষ্ঠপোষকতাক প্ৰতিফলিত কৰে।শতিকাজুৰি এই মন্দিৰটোৰ মেৰামতি আৰু পুনৰ নিৰ্মাণৰ কাম চলিছিল, যিয়ে একেৰাহে শাসকসকলৰ পৃষ্ঠপোষকতাক প্ৰতিফলিত কৰিছিল ১০৭৩ খ্ৰীষ্টাব্দৰ আদিম শিলালিপিৰ পৰা অনুমান কৰিব পাৰি যে মন্দিৰটো এই সময়ৰ আগতেই নিৰ্মাণ কৰা হৈছিল।

আন কেইবাটাও শিলালিপিত (ত্ৰয়োদশ শতিকাৰ আৰম্ভণিৰ) বিষ্ণুবৰ্ধন মহাৰাজ নামেৰে চিনাক্ত কৰা এজন শাসকে দিয়া অনুদানক নথিভুক্ত কৰা হৈছে, যিজনক স্থানীয় মুখীয়াল তৃতীয় মল্লাপৰ সৈতে একে বুলি বিশ্বাস কৰা হয়।

পীঠাপুৰমৰ এজন শাসকে যথেষ্ট খৰচ কৰি মন্দিৰৰ এটা গোপুৰম নিৰ্মাণ কৰিছিল।

তথ্যসূত্ৰ

শ্ৰেণী:হিন্দুধৰ্মৰ মঠ-মন্দিৰ
ভাৰত সঞ্চাৰ নিগম লিমিটেড

ভাৰত সঞ্চাৰ নিগম লিমিটেড চমুকৈ বি.এছ.এন.এল (ইংৰাজীত: BSNL) হৈছে কেন্দ্ৰীয় ৰাজহুৱা খণ্ডৰ প্ৰতিষ্ঠান। ই ভাৰত চৰকাৰৰ যোগাযোগ মন্ত্ৰালয়ৰ দূৰসংযোগ বিভাগৰ মালিকানাধীন। ২০০০ চনৰ ১ অক্টোবৰত ভাৰত চৰকাৰে ইয়াক সংগঠিত কৰে। সমগ্ৰ ভাৰততে ই দেশব্যাপী টেলিকমিউনিকেচন নেটৱৰ্কৰ জৰিয়তে মোবাইল ভয়েচ আৰু ইণ্টাৰনেট সেৱা প্ৰদান কৰে। ই ভাৰতৰ সৰ্ববৃহৎ চৰকাৰী মালিকানাধীন দূৰসংযোগ সেৱা প্ৰদানকাৰী প্ৰতিষ্ঠান।

নামৰ উৎপত্তি

ভাৰত সঞ্চাৰ নিগম লিমিটেড নামটো হিন্দীৰ পৰা উদ্ভৱ হৈছে, যাৰ অৰ্থ ইংৰাজীত ইণ্ডিয়া কমিউনিকেচন কৰ্পৰেশ্যন লিমিটেড।

ইতিহাস

ভাৰত সঞ্চাৰ নিগম লিমিটেড ভাৰতৰ চৰকাৰী উদ্যোগ আৰু ইয়াৰ ইতিহাস ব্ৰিটিছ ভাৰতৰ পৰাই অনুসন্ধান কৰিব পাৰি। ভাৰতত টেলিকম নেটৱৰ্কৰ ভেটি ১৯ শতিকাৰ কোনোবা এটা সময়ত ব্ৰিটিছে স্থাপন কৰিছিল। ব্ৰিটিছ যুগত ১৮৫০ চনত কলিকতা আৰু ডাইমণ্ড হাৰ্বাৰৰ মাজত প্ৰথম টেলিগ্ৰাফ লাইন স্থাপন কৰা হয়।১৮৫১ চনত ব্ৰিটিছ ইষ্ট ইণ্ডিয়া কোম্পানীয়ে টেলিগ্ৰাফৰ ব্যৱহাৰ আৰম্ভ কৰে আৰু ১৮৫৪ চনলৈকে সমগ্ৰ দেশতে টেলিগ্ৰাফ লাইন স্থাপন কৰা হয়। ১৮৫৪ চনত টেলিগ্ৰাফ সেৱা জনসাধাৰণৰ বাবে মুকলি কৰা হয় আৰু প্ৰথম টেলিগ্ৰাম মুম্বাইৰ পৰা পুনেলৈ প্ৰেৰণ কৰা হয়। ১৮৮৫ চনত ব্ৰিটিছ সাম্ৰাজ্যিক বিধান পৰিষদে ভাৰতীয় টেলিগ্ৰাফ আইন গৃহীত কৰে। আশীৰ দশকত ডাক আৰু টেলিগ্ৰাফ বিভাগ দুভাগ হোৱাৰ পিছত দূৰসংযোগ বিভাগৰ সৃষ্টিৰ ফলত অৱশেষত চৰকাৰী মালিকানাধীন টেলিগ্ৰাফ আৰু টেলিফোন উদ্যোগৰ উত্থান ঘটে যাৰ ফলত বি.এছ.এন.এল প্ৰতিষ্ঠা হয়।

তথ্য সংগ্ৰহ
ৰেলৰ আলিৰ দুবৰি বন

ৰেলৰ আলিৰ দুবৰি বন ১৯৯৩ত মুক্তি পোৱা এখন অসমীয়া ছবি। ছবিৰ পৰিচালক আৰু প্ৰযোজক আছিল পুলক গগৈ। সঙ্গীত দশৰথ দাসৰ। গাইছিল বলিউদৰ কণ্ঠশিল্পী কুমাৰ চানু আৰু কবিতা কৃষ্ণমূৰ্তিয়ে। ছবিখনে ৪০তম ৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অসমীয়া চলচ্চিত্ৰৰ 'ৰজতকমল' বঁটা লাভ কৰিছিল।

নিৰ্মাণৰ আঁৰৰ কাহিনী

ৰেলৰ আলিৰ দুবৰি বনৰ চিত্ৰনাট্য লিখি গুৱাহাটী দূৰদৰ্শনৰ ওচৰলৈ যায়। তেতিয়া কেন্দ্ৰ সঞ্চালক আছিল ৰণেন চক্ৰৱৰ্তী। চক্ৰৱৰ্তীয়ে জনায় যে দূৰদৰ্শনে ছবিখন প্ৰযোজনা কৰিব নোৱাৰে, কাৰণ গগৈয়ে কোনো ৰাষ্ট্ৰীয় পৰ্যায়ৰ চলচ্চিত্ৰ বঁটা লাভ কৰা নাই। তেতিয়া গগৈয়ে কয় যে তেওঁ পুৰষ্কাৰ পাই দেখুৱাব। সেইমতে ছবিখন নিৰ্মাণ হ'ল আৰু ৪০তম ৰাষ্ট্ৰীয় চলচ্চিত্ৰ মহোৎসৱত ই শ্ৰেষ্ঠ অসমীয়া ছবিৰ বঁটা লাভ কৰিলে। ছবিখন হ'লে চিত্ৰগৃহত মুক্তি দিয়া নহ'ল। বাজেট আছিল ৪,৩৫,০০০ টকা। বঁটা-বাহন, দূৰদৰ্শনৰ প্ৰদৰ্শন আদিৰ যোগেদি ছবিখন প্ৰায় নলাখ টকা সংগ্ৰহ কৰিছিল।

কাহিনী

কাৰ্তিক এজন মটৰ মেকানিক। ৰেখাৰ সৈতে তেওঁৰ প্ৰেমৰ সম্বন্ধ গঢ়ি উঠে। ৰেখাৰ মাক ফুকনৰ গৃহকৰ্ত্ৰী। কাৰ্তিকে ৰেখাক এবাৰ ফুকনৰ যৌন আতিসহ্যৰ পৰা বচাইছিল।

কাৰ্তিকে এদিন তাৰ লগৰ এজনৰ লগত আগন্তুক নিৰ্বাচন সম্পৰ্কে কথা পাতি আছিল; যিটো নিৰ্বাচনত ফুকনেও প্ৰতিদ্বন্দিতা কৰিছিল। সি ফুকনৰ বিৰুদ্ধে মত আগবঢ়াইছিল। এই কথাটো গৈ ফুকনৰ সমৰ্থক মেকানিক এজনে ফুকনক লগালে। ফুকনে কাৰ্তিকৰ ওপৰত আক্ৰমণ চলালে আৰু চেতনাহীন হৈ পৰা তাৰ দেহটো ৰাষ্টাত পেলাই দিবলৈ ড্ৰাইভাৰক আদেশ দিলে। ৰেখাই মনেমনে ড্ৰাইভাৰজনৰ লগ লাগি তাক সুৰক্ষিত ঠাইলৈ লৈ গ'ল।

কাৰ্তিক ৰেখাহঁতে কৰা সহায়ৰ প্ৰতি কৃতজ্ঞ। কিন্তু সি অনুভৱ কৰিলে যে তাৰ নিচিনা তুচ্চ মানুহ এটা পৃথিৱীত জীয়াই থকাৰ কোনো অৰ্থ নাই। আত্মহত্যা কৰাৰ মানসেৰে সি ৰেল লাইনৰ ওপৰত শুই পৰিল।

অভিনয় শিল্পী

মূল চৰিত্ৰ কাৰ্তিক আৰু ৰেখাৰ ভূমিকাত অমিতাভ গগৈ আৰু দীপিকা শৰ্মাই অভিনয় কৰিছিল। খলনায়ক ফুকনৰ ভাওত আছিল উপকুল বৰদলৈ।

বঁটা আৰু সন্মান

'ৰেলৰ আলিৰ দুবৰি বন আছিল দুখীয়াৰ ওপৰত চলা শোষণ, তেওঁলোকৰ যন্ত্ৰণা আৰু অসহায় অৱস্থাটোৰ অভিনৱ শৈলীৰে কৰা এক কৰুণ চিত্ৰায়ণ!' সেইবাবেই ছবিখনক ৪০তম চলচ্চিত্ৰ মহোৎসৱত (১৯৯৩) শ্ৰেষ্ঠ অসমীয়া চলচ্চিত্ৰৰ বঁটাৰে সন্মানিত কৰা হৈছিল। পুলক গগৈলৈ ৰজতকমলৰ উপৰিও প্ৰযোজক ৰূপে নগদ ২০,০০০ টকা আৰু পৰিচালক ৰূপে নগদ ১০,০০০ টকা আগবঢ়োৱা হৈছিল।

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
গুগল পে

গুগল পে (পূৰ্বতে এণ্ড্ৰইড পে) হৈছে মোবাইল পে'মেণ্ট সেৱা। গুগলে নিৰ্মাণ কৰা এই সেৱাৰ জৰিয়তে যোগযোগবিহীনভাৱে টকা-পইছা লেনদেনৰ সুবিধা কৰিব পৰা যায়। ব্যৱহাৰকাৰীসকলে এণ্ড্ৰয়েড ফোন, টেবলেট বা ঘড়ী জৰিয়তে ধন পৰিশোধ কৰিব পাৰে। ব্যৱহাৰকাৰীসকলে এটা পিন, পাছক 'ড, বা বায়োমেট্ৰিস্ক যেনে 3D চেহেৰা স্কেনিং বা আঙুলিৰ ছাপ চিনাক্তকৰণৰ জৰিয়তে প্ৰমাণীকৰণ কৰিব পাৰে।

২০২৪ চনৰ তথ্য অনুসৰি গুগল পে বৰ্তমানে বিশ্বৰ ৭৫খন দেশত উপলব্ধ।

তথ্যসূত্ৰসমূহ

শ্ৰেণী:গুগল
শ্ৰেণী:ইণ্টাৰনেট